Bagdadin yliopisto

Bagdadin yliopisto (arab. جامعة بغداد‎ Jāmi'at Baghdād) on Bagdadin keskustassa sijaitseva Irakin ensimmäinen ja arabimaailman toiseksi suurin yliopisto, jossa on yli 70 000 opiskelijaa ja 24 kollegiota (college). Oppilaitoksen lainopillinen kollegio aloitti toimintansa vuonna 1908 ja lääketieteellinen kollegio 1927. Vuonna 1957 oppilaitos muutettiin yliopistoksi, ja se alkoi myöntää akateemisia oppiarvoja. Yliopiston islamilaisten tieteiden kollegio katsoo, että sen juuret ovat Abu Hanifan moskeijan yhteyteen perustetussa madrasassa, joka perustettiin vuonna 1067. Yliopisto sai 1950-luvulla uuden kampuksen, jonka suunnittelivat arkkitehdit Walter Gropius, Louis McMillen ja Robert McMillan. Kampusta laajennettiin 1982. Yliopisto oli vuonna 2018 Timesin yliopistojen ranking-listalla sijalla 800–1 000. Lähteet Huomautus Selain varoittaa, että yliopiston omat sivut voivat olla haitalliset.